b"\n_START_ARTICLE_\nQu\xc3\xa8 \xc3\xa9s la propietat?\n_START_SECTION_\nPropietat\n_START_PARAGRAPH_\nProudhon afirmava que la concepci\xc3\xb3 habitual de la propietat combina dos components diferents que, una vegada identificats, mostrarien la difer\xc3\xa8ncia entre la propietat com una forma de tirania i la propietat usada per protegir la llibertat. Va argumentar que el resultat del treball de l'individu, aquell en el qual s'ocupa amb regularitat, genera una forma leg\xc3\xadtima de propietat. Per\xc3\xb2 es va oposar al fet que la terra no ocupada fos concebuda com una forma de propietat leg\xc3\xadtima, acceptant solament una forma de \xc2\xabpossessi\xc3\xb3\xc2\xbb sobre la terra en virtut de la seva real ocupaci\xc3\xb3 o treball. Per extensi\xc3\xb3, at\xc3\xa8s que nom\xc3\xa9s la terra treballada o ocupada \xc3\xa9s una forma de propietat leg\xc3\xadtima, va posar tamb\xc3\xa9 en q\xc3\xbcesti\xc3\xb3 institucions socials com l'inter\xc3\xa8s dels pr\xc3\xa9stecs o la renda del lloguer._NEWLINE_Alguns anarquistes antics empraren els termes de \xc2\xabpossessi\xc3\xb3\xc2\xbb i \xc2\xabpropietat\xc2\xbb per distingir el que Proudhon entenia com a propietat privada del producte del treball d'una banda, i la propietat de la terra d'una altra. En aquest sentit, la propietat privada es referiria a la propietat sobre la terra erma, mentre que la propietat personal seria el producte del treball efectivament realitzat per l'individu o sobre les mercaderies. Aquesta diferenciaci\xc3\xb3 \xc3\xa9s un component important en la cr\xc3\xadtica mutualista del capitalisme estatal._NEWLINE_La propietat es divideix en b\xc3\xa9 com\xc3\xba i b\xc3\xa9 individual."